# Tabela e përmbajtjes

Contents

[Tabela e përmbajtjes 1](#_Toc43015310)

[Strategjia Kombëtare për Kulturë 2](#_Toc43015311)

[2019 – 2025 2](#_Toc43015312)

[Strategjia e Parqeve Arkeologjike Apoloni dhe Bylis 2](#_Toc43015313)

[Misioni 2](#_Toc43015314)

[Qëllimi Strategjik 2](#_Toc43015315)

[Qëllimet dhe Objektivat Specifike 2](#_Toc43015316)

[Pjesa I: KONTEKSTI STRATEGJIK 3](#_Toc43015317)

[2. Kuadri ligjor dhe institucional, arritjet, mësimet 4](#_Toc43015318)

[Problemet dhe sfidat e sektorit të kulturës 8](#_Toc43015319)

[1. Shteti financuesi kryesor i ZAKPA AB 8](#_Toc43015320)

[2. Zbatimi dhe ndërgjegjësimi për kuadrin rregullator 9](#_Toc43015321)

[3. Kapacitetet njerëzore të ZAKPA AB 9](#_Toc43015322)

[1. Institucioni i ZAKPA AB jashtë normave standarde 10](#_Toc43015323)

[2. Bashkëpunimi i pamjaftueshëm mes institucioneve qendrore ( ZAKPA AB) dhe vendore 10](#_Toc43015324)

[3. Përcaktimi i Industrisë Kulturore dhe Krijuese në Shqipëri 10](#_Toc43015325)

[1. Sistemi i qëndrueshëm dhe gjithëpërfshirës statistikor 12](#_Toc43015326)

[2. Teknologjia digjitale në produktet dhe shërbimet e ZAKPA AB 14](#_Toc43015327)

[3.1. Vizioni dhe Misioni 15](#_Toc43015328)

[3.2. Treguesit e ndikimit dhe treguesit e rezultatit 15](#_Toc43015329)

[Pjesa II: QËLLIMI I MASAVE ZHVILLIMORE DHE OBJEKTIVAT SPECIFIKE TË STRATEGJISË 17](#_Toc43015330)

[Metodologjia e përllogaritjes të aktiviteteve të Planit të Veprimit 37](#_Toc43015331)

1

# Strategjia Kombëtare për Kulturë

# 2019 – 2025

# Strategjia e Parqeve Arkeologjike Apoloni dhe Bylis

**Vizioni**

Trashëgimia kulturore e Parqeve Arkeologjike Apoloni dhe Bylis, si forcë shtytëse për zhvillimin, (mbrojtjen )e qëndrueshëm të trashëgimisë kulturore dhe ekonomike të parqeve arkeologjike .

# Misioni

Krijimi i mjedisit të favorshëm për rritjen dhe zhvillimin e shërbimeve dhe produkteve të trashëgimisë kulturore dhe krijuese në parqet arkeologjike Apoloni dhe Bylis.

# Qëllimi Strategjik

Më shumë vëmendje për monumentet e trashëgimisë kulturore dhe sitet e dy parqeve arkeologjike Apoloni dhe Bylis.

# Qëllimet dhe Objektivat Specifike

1. Ruajtja dhe mbrojtja e trashëgimisë materiale dhe jomateriale kulturore.
	* Rehabilitimi i trashëgimisë arkeologjike, arkitektonike, muzeut dhe peisazhit historik përmes rritjes së numrit të monumenteve dhe muzeut të rehabilituar.
2. Nxitja dhe përfaqësimi i vlerave kulturore të arteve dhe trashëgimisë (materiale dhe jomateriale) së dy parqeve arkeologjike Apoloni dhe Bylis.
	* Promovimi i vlerave të artit, trashëgimisë kulturore dhe fondeve muzeore.
3. Mbështetja e krijimtarisë së artistëve shqiptar dhe shtimi i veprimtarive kulturore dhe artistike.
	* Rritja e interesit të publikut ndaj programeve kulturore përmes përmirësimit të shërbimeve në infrastrukturë, si dhe rritjen e cilësisë.
4. Hartimi i programeve edukative dhe zbatimi i platformes ‘’ Edukimi përmes Kulturës’’ përmes institucioneve të artit, trashëgimisë kulturore dhe sistemit parauniversitar.
	* Zhvillimi i aktiviteteve të ndryshme

# Pjesa I: KONTEKSTI STRATEGJIK

1. **Hyrja dhe qëllimi i dokumentit** Strategjia e Parqeve Arkeologjike Apoloni dhe Bylis është dokument i hartuar nga Zyra e Administrimit dhe Koordinimit të Parqeve Arkeologjike Apoloni dhe Bylis, i cili ka për qëllim të ofrojë një pasqyrë të trashëgimisë kulturore në këto dy parqe arkeologjike, prirjet e zhvillimit të sektorit të arkeologjisë Apoloni, Bylisit, Muzeut dhe kulturor e shkencor. Si dhe të paraqesë planin e veprimit drejt krijimit të një mjedisi të favorshëm për rritjen e rolit të kulturës në zhvillimin e qëndrueshëm, të shoqërisë dhe komunitetit lokal dhe të çdo individi. Fuqizimi i sektorit të kulturës vazhdon të jetë një nga objektivat në planet afatmesme dhe afatgjata të qeverisjes 2017 – 2021, si e vetmja rrugë drejt zhvillimit të sektorit të kulturës në aspektin ekonomik dhe social. Dokumenti “Strategjia Kombëtare për Kulturën” (SKK)1 2019-2025 është hapi i radhës me qëllim strukturimin e objektivave për zhvillimin e sektorit.

SKK 2019-2025 dhe Plani i saj i Veprimit synon konceptimin e një udhërrëfyesi për zhvillimin e sektorit të kulturës, trashëgimisë kulturore dhe industrisë krijuese me qëllim të krijimit të kushteve të favorshme për zhvillim individual, social dhe shtetëror. Pikërisht mbi këtë Plan Veprimi dhe strategji është mbështetur strategjia e ZAKPA AB.

Hartimi i dokumentit ka ndjekur metodologji gjithëpërfshirëse duke u bazuar në vlerësimin e grupeve të interesit nga sektori publik dhe privat, përfaqësues të organizatave të shoqërisë civile, në mbështetjen e organizatave ndërkombëtare që veprojnë në fushën e kulturës, artit dhe trashëgimisë kulturore në Shqipëri, si dhe në mbështetjen e ekspertëve vendas dhe të huaj të fushës së trashëgimisë kulturore me synim të ofrimit të zgjidhjeve të qëndrueshme për sfidat sektoriale drejt misionit që kultura të bëhet element zhvillimi ekonomik dhe social për qytetarët.

Kjo strategji është hartuar duke pasur parasysh gjendjen e sektorit të trashëgimisë kulturore në Apoloni, Bylis dhe Muzeut Arkeologjik karakteristikat dhe vlerat themelore të saj, problematikën e krijuar ndër vite dhe nevojën për gjetjen e zgjidhjeve optimale. Ajo është hartuar në përputhje me standardet evropiane të zhvillimit të trashëgimisë kulturore dhe reflekton përvojën e krijuar në BE në fushën e hartimit dhe zbatimit të strategjive kulturore të vendeve evropiane. Dokumenti strategjik STKAB 2019 - 2025 u drejtohet sektorëve të ZAKPA AB, Insitucioneve lokale dhe qëndrore, operatorëve të pavarur kulturorë, OJF-ve, sektorit privat dhe aktorëve të tjerë që operojnë në fushën e kulturës dhe trashëgimisë kulturore.

1 Këtu e në vijim SKK 2019-2025

# Kuadri ligjor dhe institucional, arritjet, mësimet

Në qendër të investimeve me qëllim kthimin e Shqipërisë në një destinacion turistik u vendos trashëgimia kulturore, si burim i pashfrytëzuar për zhvillim të qëndrueshëm social- ekonomik. Në zbatim të programeve madhore të Qeverisë për rilindjen urbane dhe zhvillimit rural, si dhe objektivave të zhvillimit të qëndrueshëm 20302, investimet me fokus mirëmbajtjen, restaurimin, konservimin, rehabilitimin dhe rijetësimin e vlerave të trashëgimisë kulturore kombinuar me vlerat e pasurive natyrore për nxitje të zhvillimit të qëndrueshëm ekonomik të rajoneve dhe komuniteteve, si dhe zhvillimi i turizmit kulturor gjatë periudhës 2014 – 2018 u zbatuan në koordinim mes programeve “Trashëgimia - Motor Zhvillimi”, “Rrugët e Besimit” dhe “Rrugët e Kujtesës.”

Gjatë periudhës 2014-2017= u realizua projekti i madh i restaurimit dhe ngritjes së infrastrukturës ndihmëse për ZAKPAA me fondet e BE-së ku pati si fokus restaurimin e kishës ‘’ Fjetja e Shën Mërisë’’, dhe portikun e statujave. Gjithashtu u krijuan disa pjesë të infrastrukturës ndihmëse si parkingu në pjesën perëndimore të sitit dhe vendosja e hidranteve në qëndrën monumentale të Apolonisë, kabina elektrike ishte pjesë gjithashtu e këtij investimi.

 Me synimin për të përmirësuar sistemin e menaxhimit fiskal të vlerave të trashëgimisë kulturore dhe përmirësimin e performancës dhe standardeve të institucioneve të trashëgimisë kulturore, në shërbim të komuniteteve dhe në funksion të turizmit kulturor, Ministria e Kulturës në bashkëpunim me partnerë të huaj ndërmori dhe finalizoi projektin për biletaritë elektronike në 107 institucione të trashëgimisë kulturore në Shqipëri dhe platformën për promovimin e tyre8 dhe shitjen e biletave online.

 2 Sustainable Development Goal / <https://www.un.org/sustainabledevelopment/sustainable-development-goals/>

3 Kisha, xhami dhe teqe.

4 Muzeu është ngritur në bashkëpunim dhe është në administrim të Bashkisë Korçë.

5 Galeria Kombëtare e Arteve me ligjin e ri emërtohet “Muzeu Kombëtar i Arteve të Bukura” .

6 Sipas LIGJT nr. 27/2018 , nenit 5, paragrafi 36. “Monument kulture” është objekti ose ndërtimi me vlera historiko-kulturore, që mbrohet nga shteti.‟

7 Muzeu Gjergj Kastriot Skënderbeu, Krujë, Muzeu Etnografik, Krujë, Muzeu Onufri, Berat, Muzeu Historik Kombëtar, Tiranë, 5. Muzeu Kombëtar i Fotografisë Marubi, Shkodër, parqet arkeologjike Apolonia dhe Butrinti, Kalaja e Beratit, Shkodrës dhe Gjirokastrës.

8 http://cultureticketsalbania.al

Në vitin 2018 parlamenti miratoi Ligjin nr.27/ 2018 Për Trashëgiminë Kulturore dhe Muzetë9, i cili synon ndër të tjera realizimin e reformave të thella në menaxhimin e trashëgimisë kulturore dhe muzeve, decentralizimin e administrimit dhe financimit të tyre, me qëllim mbrojtjen dhe ruajtjen e trashëgimisë kulturore kombëtare, si dhe të një ndryshimi në tërësi të qasjes së shoqërisë ndaj pasurive kulturore. Një nga konceptet e reja që sjell ligji, ndër të tjera është partneriteti strategjik me persona fizikë dhe juridikë të cilët, nga eksperienca e tyre në fushë, vlera dhe cilësia e sponsorizimit, marrëveshja e bashkëpunimit, shkëmbimi i vlerave intelektuale dhe burimeve njerëzore e financiare, intensiteti dhe kohëzgjatja e bashkëpunimit vlerësohen si thelbësorë në zbatimin e politikave në fushën e trashëgimisë kulturore dhe sigurimin e objektivave të përbashkëta në zhvillimin e fushës. Ndërsa përmes planeve të menaxhimit10 të qendrave historike, zonave dhe parqeve arkeologjike, grupit të vlerave të paluajtshme kulturore të rëndësisë kombëtare dhe vlerave të vetme të paluajtshme kulturore me rëndësi kombëtare, të cilët përveç planeve të ruajtjes dhe monitorimit kanë në përmbajtje edhe dokumente legjislative, financiare dhe administrative, përcaktohen strategjitë dhe mjetet e nevojshme për mbrojtjen e trashëgimisë kulturore, duke iu përgjigjur nevojave bashkëkohore të zhvillimit social dhe ekonomik.

9 <http://kultura.gov.al/wp-content/uploads/2018/07/Ligji.nr27-_dt.17-05-2018.pdf>

10 Nenit 46, i ligjit nr. 27/2018 për trashëgiminë kulturore dhe muzetë

Rëndësi e veçantë i është dhënë ndërtimit të një sistemit të qëndrueshëm menaxhimi të institucioneve publike dhe si rezultat i këtij sistemi, institucionet e varësisë kanë rritur numrin dhe cilësinë e produkteve dhe të shërbimeve kulturore, si rezultat i të cilave është rritur numri i vizitorëve dhe të ardhurat në institucionet e varësisë, të paraqitura në grafikun 2 dhe 3.

Grafiku 2.

Grafiku 3.

Programi ‘’Edukimi Përmes Kulturës‟ ka nisur të formësohet në vitin 2014, kur edhe janë iniciuar projektet e para edukative në bashkëpunim me institucionet arsimore publike dhe jopublike, kryesisht në territorin e Bashkisë Fier. Kjo formë e qasjes ndaj ngritjes së njohurive dhe vetëdijes së brezave për rëndësinë dhe përfitimin nga kultura dhe trashëgimia kulturore ka hasur në interesim të madh të pjesëmarrësve të grupmoshave të ndryshme. Përmes këtij programi është synuar njohja e brezave të rinj me trashëgiminë kulturore në Apoloni dhe Bylis dhe nxitja e dëshirës për të krijuar dhe çmuar pasuritë kulturore. Gjatë vitit 2018 - 2019 programi ka arritur përfshirjen e numrit prej 7500 nxënësish të moshave të ndryshme nga rreth 50 shkolla në gjithë vendin, me pjesëmarrje në rreth 100 aktivitete të organizuara nga ZAKPAA. Përmes programit Edukimi Përmes Kulturës është punuar edhe në identifikimin e talenteve të reja, si dhe mësimit me profesionet e reja siç është guida turistike. Ndikimi pozitiv i zbatimit të këtij programi dëshmohet nga rritja prej 35% e numrit të vizitorëve në ZAKPAA, përmes pjesëmarrjes në aktivitete kulturore dhe edukuese. Zbatimi i teknologjisë në funksion të një menaxhimi të qëndrueshëm dhe të produkteve dhe shërbimeve më cilësore ka qenë një nga prioritetet e ZAKPAA gjatë periudhës 2014 – 2018.

Bashkëpunëtorë dhe partnerë të tjerë të ZAKPAAB të cilët kontribuojnë direkt apo indirekt tek sektori i kulturës dhe trashëgimisë kulturore janë institucione të tjera publike si Ministria e Arsimit, Sportit dhe Rinisë, Ministria e Turizmit dhe Mjedisit, Akademia e Studimeve Albanologjike dhe Institutet e kërkimit shkencor, sistemi universitar, Akademia e Studimeve Antropologjike, Bashkia Fier, DAR Fier, ADZM Fier etj.

Sot ZAKPA AB ka buxhetin, me 25,004,000Lekë për vitin 2020 apo 15,96% më shumë se viti 2019. Në varësi të saj ka 2 parqe arkeologjike të fushës së trashëgimisë kulturore të cilat thithin rreth 67.5% të buxhetit të shtetit dhe 32.5% nga të ardhurat e vetë institucionit, ndërkohë që ai shfrytëzohet për realizimin e mirëmbajtjes, restaurimeve, punës kërkimore, menaxhimit të fluksit të vizitorëve, aktiviteteve edukative dhe kulturore si dhe aktiviteteve nga operatorët e pavarur përmes projekteve me thirrje.

Parqet Arkeologjike në varësis të ZAKPA AB janë:

* 1. Parku Arkeologjike Apoloni, Fier
	2. Parku Arkeologjik Bylis, Mallakastër

# Problemet dhe sfidat e sektorit të kulturës

Pavarësisht investimeve të realizuara në pesë vitet e fundit në sektorin e trashëgimisë kulturore dhe Parkun e Apolonisë, përkrahjes politike të nivelit të lartë dhe koordinimit të mirë ndërministror, vazhdimësisë dhe stabilitetit të politikave të Qeverisë edhe në fushën e kulturës, motivimit të lartë në menaxhim, zhvillim dhe përditësimin e sektorit me trendet bashkëkohore, janë identifikuar probleme dhe sfida, të cilat synohen të trajtohen përmes masave të propozuara në këtë dokument strategjik.

# Shteti financuesi kryesor i ZAKPA AB

Pjesa integrale e buxhetit të ZAKPA që shkon për shpenzimet operacionale, pagat dhe programet ka burim kryesor fondin shtetëror. Vetëm 57% e të ardhurave të realizuara nga të ardhurat e ZAKPA AB (pa kaluar tavanin prej 7,5 milion lekë përcaktuar nga MFE) mbahen në fondin e institucionit për shpenzime specifike25. Përjashtim bën Zyra e Administrimit dhe Koordinimit të Parkut Kombëtar të Butrintit, e cila administron 90% të të ardhurave të krijuara, të cilat klasifikohen si të ardhura jashtë tavanit të përcaktuar nga MFE26. Institucioni, edhe pse është i lirë të thithi fonde nga donatorët, sponsorizimet dhe projektet e bashkëpunimit, nuk arrinë kapacitetin optimal për shkak të stafit jo të specializuar në pjesën e marketingut dhe shkrimit të projekteve BE si dhe pamjaftueshmërisë organike në të dy parqet.

25 Udhëzimi i përbashkët nr.52, dt. 09.02.2015 „Për Krijimin dhe Administrimin e të Ardhurave Buxhetore në Institucionet e Sistemit të Ministrisë së Kulturës‟

26 Sipas VKM-së nr. 928, 28.12.2011 të ardhurat e krijuara nga Parku Kombëtar i Butrintit përdoren në masë 90% nga ky institucion dhe klasifikohen si të ardhura jashtë limitit.

# Zbatimi dhe ndërgjegjësimi për kuadrin rregullator

Prurjet e reformave ligjore me synim mirëfunksionimin dhe zhvillimin e fushës së kulturës krijojnë kushte juridike, ku përveç artistëve, krijuesve dhe profesionistëve të fushës

dhe fushave të ndërlidhura që përfitojnë nga veprimtaria e tyre janë edhe institucionet, organizatat, fondacionet dhe bizneset ato që mund të mbështesin dhe zbatojnë projekte të

rëndësishme në fushën e kulturës. Reforma ligjore krijon hapësirë dhe oferta koherente për të tërhequr vizitorë, si dhe investitorët për partneritete publiko-private drejtë mirëmbajtjes dhe rijetëzimit të trashëgimisë kulturore, si dhe zhvillimit të shërbimeve të turizmit kulturor. Nevoja për njohje dhe ndërgjegjësim për format e zbatimit të kuadrit rregullator që mbulon fushën e kulturës janë elemente që identifikohen kryesisht gjatë aplikimit të ligjeve, nga institucionet publike, ekspertë dhe qytetarët e thjeshtë, të cilët në një mënyrë ose tjetër preken nga kuadri rregullator.

Sfida ka të bëjë me zbatimin e kuadrit rregullator, ndërgjegjësimin për mundësitë e krijuara përmes reformave ligjore, si dhe modelet e zhvillimit të sektorit kulturor për risitë që do venë në lëvizje modernizimin e institucioneve kulturore, krijimin e hapësirave të reja për treg formal të artit dhe trashëgimisë kulturore, por edhe fuqizimin e krijuesit individual.

# Kapacitetet njerëzore të ZAKPA AB

Megjithëse nuk mungojnë idetë kreative në fushën e artit, të kulturës dhe të trashëgimisë kulturore, zgjerimi i spektrit të aktiviteteve që lidhen me kulturën dhe krijimtarinë krijon nevojën për ygjerime stafi, trajnime, ngritje kapacitetesh dhe aftësim për punë, sipas kërkesave të ekonomisë së tregut dhe konsumit bashkëkohor të produkteve kulturore.

Problemi me të cilin ballafaqohet ZAKPA AB është mungesa e aftësive të transversale27 për t‟u përballur me aspekte të ndryshme të procesit të zbatimit të projekteve kulturore, nisur që nga thithja e fondeve, menaxhimi i projekteve apo investimeve, njohja e ligjeve dhe rregulloreve që aplikohen për fusha të ndryshme të veprimit, aftësi sipërmarrëse në sektorin e kulturës, etj. Gjithashtu mungesa brenda vendit e ofertave për trajnime specifike si dhe specializime profesionale, vështirëson ose bën të pamundur ngritjen e kapaciteteve njerëzore pa qenë e nevojshme dalja jashtë shtetit.

 Nevoja për ndërkombëtarizim dhe rrjetëzim ( siç janë binjakëzimet me Bibracte në Francë apo Grand sites de France), aftësimi për mobilizim të burimeve të financimit drejt rritjes së pavarësisë financiare ( e cila është e nevojshme për realizimet e ekspozitave dhe investimeve strukturore në infrastrukturë), përmirësimi i cilësisë së shërbimeve dhe produkteve kulturore janë disa nga elementet përbërëse të sfidës për hartim dhe zbatim të programeve të kualifikimit të vazhdueshëm për aftësimin e stafit të institucionit të ZAKPA AB, të operatorëve të pavarur si dhe për ngritjen e kapaciteteve të profesionistëve të fushave të ndryshme që ndërlidhen direkt apo indirekt me sektorin e trashëgimisë dhe kulturës.

# Institucioni i ZAKPA AB jashtë normave standarde

Problematikat me të cilat ballafaqohet institucioni i ZAKPA AB në përgjithësi dhe ato në veçanti janë ambientet jo të përshtatëshme dhe pajisjet e amortizuara, të cilat krijojnë vështirësi në ushtrimin e veprimtarisë dhe misionit të institucionit, por dhe vënë në rrezik objektet muzeale dhe trashëgimisë që ne trajtojmë.

Sfida ka të bëjë me vështirësinë financiare për investime kapitale, njëherazi me qëllim ndërhyrjet infrastrukturore, rindërtimet dhe përditësimin e pajisjeve të teknologjisë sipas standardeve moderne, në përshtatje të funksionit të institucioneve në një ekonomi tregu të formatit të ri të konsumit kulturor.

# Bashkëpunimi i pamjaftueshëm mes institucioneve qendrore ( ZAKPA AB) dhe vendore

Decentralizimi dhe delegimi i kompetencave nga niveli qendror ( MK) tek niveli vendor , ka rezultuar në ndarje të institucioneve që menaxhohen dhe financohen nga këto dy instanca Bashkia Fier, Njësitë Administrative dhe ZAKPA AB, duke krijuar kështu mangësi në aspektin e bashkëpunimit të institucioneve të dy niveleve, por edhe në ndikimin dhe autoritetin e ZAKPA AB si organi administrues, menaxhues dhe zbatues në fushën e trashëgimisë kulturore.

Rivendosja e bashkëpunimit të ngushtë mes dy pushteteve, me qëllim mirëkoordinimin e aktiviteteve dhe angazhimeve, në shërbim të trashëgimisë kulturore, qytetarëve në përgjithësi dhe grupeve të ndryshme të interesit në veçanti, është sfida që do të trajtohet përmes planeve të veprimit për zbatim të dokumentit strategjik dhe projekteve të përbashkëta në zbatim të politikave qendrore dhe vendore në fushën e kulturës dhe turizmit kulturor.

# Përcaktimi i Industrisë Kulturore dhe Krijuese në Shqipëri

Industria kulturore dhe krijuese sipas UNESCO-s përcaktohet si veprimtari, me qëllim kryesor prodhimin ose riprodhimin, promovimin, shpërndarjen dhe/ose komercializimin e produkteve, shërbimeve dhe aktiviteteve të natyrës kulturore, artistike dhe të trashëgimisë kulturore.

Për zhvillimin e qëndrueshëm të industrisë kulturore dhe krijuese kërkohet formalizimi dhe stimulimi i rritjes së tregut të punës përmes planifikimit ndërinstitucional për vlerësimin e nevojave dhe kërkesave. Operatorët privatë në vend që ofrojnë produkte dhe shërbime, të cilat hyjnë në sferën e industrive kulturore dhe krijuese, janë të ekspozuar ndaj konkurrencës ndërkombëtare (modë, dizajn, zeje, muzikë, audiovizuale, film, botime) për sa kohë që tregu vendor është i kufizuar me një infrastrukturë jo të zhvilluar, e që kufizon investimet në art dhe prodhime kulturore. Nga ana tjetër në mungesë të përcaktimit formal të aktivitetit dhe profesioneve të këtij sektori, vështirësohet matja e madhësisë së sektorit, efekti

„spillover‟ në sektorë të tjerë, ndikimi në PBB, si dhe numri i vendeve të punës që ky sektor krijon. Kjo pamundëson artikulimin e nevojave dhe kërkesave të sektorit për ballafaqim me problematikat që has industria, ngritje kapacitetesh, mbështetje financiare për mirëfunksionim dhe konkurrim në tregun vendas dhe ndërkombëtar.

Pozicionimi i shtetit për nxitjen e zhvillimit të industrisë kulturore dhe krijuese, që buron kryesisht nga edukimi dhe praktikat kulturore artistike, fillon nga identifikimi dhe përcaktimi i të tyre në terma ligjorë. Hartimi i një strategjie për zhvillim të vazhdueshëm të industrisë është sfida e radhës që duhet të trajtohet përmes bashkëpunimit të ngushtë mes aktorëve të rëndësishëm për orientim të politikave kulturore dhe reformave ligjore për stimulim dhe lehtësim financiar, ndërlidhur fort me teknologjinë digjitale, duke synuar drejt ndërtimit të kapaciteteve për prodhim dhe shpërndarje të shërbimeve dhe produkteve kulturore dhe krijuese.

# Sistemi i qëndrueshëm dhe gjithëpërfshirës statistikor

Ndikimi i trashëgimisë kulturore në ekonomi, jetën kulturore dhe sociale, edukim si dhe njohjen e siteve të rëndësishme të Apolonisë dhe Bylisit, janë matësi kryesor i reformave ligjore, i rezultateve të projekteve, produkteve dhe shërbimeve kulturore që ndërmerren nga MK.

Ndikimi i trashëgimisë kulturore dhe sidomos 2 parqeve më të mëdha në Shqipëri lidhet me numrin e personave të punësuar në sektorin e trashëgimisë kulturore, numrin e bizneseve me fushë veprimtarie që lidhet me këtë sektor (të krijuara apo të mbështetura), të ardhurat nga sektori dhe ndikimi direkt apo indirekt i tyre në fushën e kulturës dhe trashëgimisë kulturore dhe PBB-së, pjesëmarrja e qytetarëve në projekte të kulturës, ndikimi i vizitave në site të trashëgimisë dhe institucione kulturore, si dhe shpenzimet familjare për kulturën përveç të tjerash. Të dhënat ekzistuese statistikore të publikuara zyrtarisht nga MK dhe ZAKPA AB mbështeten vetëm tek të dhënat e ZAKPA AB (Impakti që vjen nga vizitorët dhe punësimi i drejtëpërdrejtë nga ZAKPA AB dhe indirekt, shihet gjatë gjithë vitit nga ndryshimet në organikën e institucionit i cili ndryshon në 5 mujorin e dytë të vitit).

Në funksion të kësaj sfide është përmirësimi i sistemit statistikor duke zgjeruar indikatorët e trashëgimisë kulturore bazuar në të dhënat nga ZAKPA AB që ka lidhje direkte apo indirekte me sektorin, në nivelin qendror dhe vendor, drejtë krijimit të një sistemi të qëndrueshëm statistikor, mbështetur nga kërkimet dhe platformat për regjistrimin, përpunimin dhe publikimin e të dhënave. Ngritja e këtij sistemi do të bëjë të mundur matjen e ndikimit të sektorit të kulturës në PBB.

 grafiku 1

Analizat e 5 mujorit nga baza e të dhënave statistikore të institucionit dhe ndikimi i Covid-19 nxjerrë në pah situacionin ekonomik të krijuar.

 grafiku 2

Të ardhurat vjetore duke bërë një analizë të tyre mund të kemi edhe një parashikim me trendin e rritjes në vitet në vazhdim.

 grafiku 3

Analizat e vizitorëve nëpërmjet sistemit statistikor të realizuar nga ZAKPA AB sjellë në fokus disa parametra dhe indikator të cilat ndikojnë edhe në politikat dhe masat e institucionit.

# Teknologjia digjitale në produktet dhe shërbimet e ZAKPA AB

Përdorimi i teknologjisë bashkëkohore për produkte dhe shërbime mbi trashëgimin kulturore me qëllim promovimin e pasurive të Parqeve Arkeologjike Apoloni dhe Bylis, monumenteve të kulturës, fondeve muzeore, si dhe për të zgjidhur problematika të ndryshme të fushës është ende në nivel të ulët me praktika sporadike. Ekziston potencial i madh për bashkëpunimit midis ministrive të linjës dhe njësive vendore si dhe operatorëve të pavarur për të prodhuar dhe promovuar produkte dhe oferta të përbashkëta kulturore dhe artistike, por sfida qëndron tek bashkëveprimi efikas dhe shmangia e mbivendosjes së produkteve dhe shërbimeve. Gjithashtu krijimi i produkteve digitale mbi qytetet antike dhe koleksionet e koleksioneve tona të cilat mund të shtojnë të ardhurat dhe vizitueshmërinë virtuale me pagesë.

1. **Vizioni i Strategjisë të ZAKPA AB për 2019 - 2025** Dokumenti strategjik ka si synim vazhdimësinë e investimeve në zhvillimin, mbrojtjen dhe promovimin e trashëgimisë kulturore në dy sitet dhe parqet kombëtare të Apolonisë dhe Bylisit, duke punuar përveç tjerash edhe në fuqizimin e industrisë krijuese dhe asaj dixhitale si trend bashkëkohor i zhvillimit përmes kombinimit të aftësive krijuese, biznesit dhe aplikimit të teknologjisë, me qëllim krijimin e tregjeve të reja konkurruese me industritë botërore.

# Vizioni dhe Misioni

**Vizioni –** Trashëgimia kulturore e Parqeve Arkeologjike Apoloni dhe Bylis, si forcë shtytëse për zhvillimin e qëndrueshëm social-ekonomik dhe shoqëroro-edukativ të rajonit ku ndodhen dhe jo vetëm.

**Misioni –** Krijimi i mjedisit të favorshëm për mbrojtjen, promovimin, edukimin, rritjen e zhvillimin e shërbimeve dhe produkteve të trashëgimisë kulturore, krijuese në sektorin publik.

# Treguesit e ndikimit dhe treguesit e rezultatit

Realizimi i objektivave dhe masave të planifikuara për pesë qëllimet politike do të kenë efekt në zhvillimin e sektorin të ilustruar përmes indikatorëve si në vijim:

**Output 1.** Raporti ndërmjet buxhetit të Ministrisë së Kulturës dhe të ardhurave të ZAKPA AB.

Në vitin 2018 përqindja e buxhetit të Ministrisë së Kulturës është 86

% dhe 14% të ardhurat e institucionit, ndërsa në vitin 2020, buxheti i MK është 77% dhe 23% nga të ardhurat e institucionit por që u reduktuan pas Covid-19 në 4%, Pra kemi një rritje të shfrytëzimit të të ardhurave institucionale me 9% në krahasim me vitin 2018, ndërsa në vitin 2025 kjo rritje e shfrytëzimit të të ardhurave do të jetë 30% - 35%34.

**Output 2.** Kuadri institucional i masave mbrojtëse dhe promocionale.

Vlera bazë për vitin 2018 është 0,5 ndërsa synimi për vitin 2025 0,7635.

**Output 3.** Pasuritë Kulturore të regjistruara të ZAKPA AB.

Rritja e numrit të objekteve të trashëgimisë të regjistruara në regjistrin kombëtarë të pasurive kulturore nga 1200 pasuri kulturore të regjistruara në vitin 2017, në MAA. Ndërsa në vitin 2020 do jetë 1250 pasuri kulturore të regjistruara dhe deri në vitin 2025 në territorin e PAA ( Parku Arkeologjik Apoloni) dhe PAB ( Parku Arkeologjik Bylis) do jetë 1500 .

34Buxheti deri në vitin 2022 është llogaritur sipas PBA‟së, ndërsa për vitet 2023-2025 është me një trend rritjeje prej 5 %.

35Indikatori merr vlerën në segmentin [0,1], ku 1 është rezultati optimal. Indikatori mbështetet tek Indikatorët e UNESCO-së për kulturën. CDIS.

**Output4.** Të ardhurat e realizuara nga institucioni i ZAKPA AB.

Rritja e të ardhurave nga ZAKPA Apoloni nga 6590600 milion, në 2017 në 13039220 milion lekë në 2019 dhe rritja mendohet të jetë 20% më shumë çdo vit deri në 2025.

**Output5. Krijimi i infrastrukturave ndihmëse dhe gjeneruese të ardhurash për ZAKPA AB.**

Situatat e krijuara nga Covid-19 na vuri përpara faktit dhe vështirësive ekonomike, teknologjike dhe alternative për zhvillimin e aktiviteteve kulturore dhe edukative.

Realizimi i funksioneve online me pagesë për vizitën e sitit si edhe blerjeve online te produkteve të ndryshme si; librat, katalogët apo video lojëra të cilat janë skena nga qyteti antik.

# Pjesa II: QËLLIMI I MASAVE ZHVILLIMORE DHE OBJEKTIVAT SPECIFIKE TË STRATEGJISË

Për realizimin e vizionit dhe misionit të paraqitur në këtë dokument strategjik, ZAKPA Apoloni dhe Bylis ka përcaktuar qëllimin strategjike, ‘’Më shumë vëmendje për ndërhyrjen, mirëmbajtjen dhe krijimin e infrastrukturave ndihmëse ndaj monumenteve si dhe veprimtarive kulturore dhe edukative promocionale‟, që ndërlidhet fort me objektivat specifike dhe masat e planifikuara për jetësimin e tyre. Janë identifikuar pesë Qëllime Zhvillimore, të cilat, përmes aplikimit të objektivave, specifike synojnë përmbushjen e qëllimeve strategjike, si vijon:

**4. Qëllimi zhvillimor 1: Përmirësimi dhe zgjerimi i masave zhvillimore përmes legjislacionit, nga i cili do përfitojnë territoret e parqeve arkeologjike, strukturat e monumenteve dhe infrastruktura turistike dhe trashëgimia kulturore e dy siteve( Apoloni dhe Bylis)**

4.1. Objektivi specifik 1: Krijimi i një mjedisi të qëndrueshëm institucional e bashkëpunues për zhvillimin e parqeve arkeologjike dhe territorit të tyre.

Për zhvillimin e parqeve arkeologjike është i domosdoshëm krijimi i një mjedisi të qëndrueshëm ligjor e institucional, i orientuar drejtë përpilimit të rregulloreve dhe marrveshjeve stabël por edhe të qarta me aktorët lokal dhe kombëtar si dhe plotësimit të kuadrit rregullator mbështetës. Ky objektiv fokusohet në hartimin e planeve dhe masave për zhvillimin e parqeve arkeologjike, njohjen dhe funksionalizimin e industrisë krijuese mbi objektet e trashëgimisë, fuqizimin institucional të ZAKPAAB, reformimin e marrdhënieve bashkëpunuese me aktorët lokal, si dhe përditësimeve të kuadrit projektual të Parkut Arkeologjik Bylis me Acquies**36** të BE-së sipas PKIE**37**-së.

Masat e planifikuara për reformim ligjor:

* Hartimi dhe miratimi i një plani masash dhe bashkëveprimesh me Njësitë lokale të pushtetit vendor në secilën bashki ku ndodhen parqet arkeologjike, i cili trajton kërkesat e vazhdueshme të parqeve dhe detyrimet ligjore që paraqesin për Njësitë Vendore.
* Krijimi i një bordi këshillues dhe ndërveprues në aktivitetet bashkëpunuese, kulturore dhe edukative me qëllim përfshirjen e kapitujve të rëndësishëm si stimujt financiar për aktivitetet kulturore.

36Acquis është organi i të drejtave dhe detyrimeve të përbashkëta që janë të detyrueshme për të gjitha shtetet anëtare të BE-së.

37 Plani Kombëtar për Integrim Evropian - PKIE

* Hartimi i masave ndërvepruese dhe bashkëpunimeve me institucionet simotra në Shqipëri dhe jashtë saj, sipas prioriteteve me fokus për „Ligjin Për Trashëgimi Kulturore dhe Muzetë‟ dhe aderimi në bashkëpunime ndërkombëtare që do të mundësojnë përveç të tjerash funksionalizimin e kuadrit rregullator në përgjithësi dhe fuqizimin e elementeve të specifike të përcaktuar me ligj, për menaxhimin e qëndrueshëm të pasurive kulturore kombëtare, PAA dhe PAB
* Realizimi i fushatave për ndërgjegjësim dhe informim të grupeve të ndryshme të interesit dhe grupmoshave të ndryshme, me anë të cilave synohet komunikimi i drejtpërdrejt për njohje dhe zbatim të ligjeve në fushën e trashëgimisë kulturore.

Masat për përmirësimin e zbatimit të kuadrit ligjor dhe strategjik:

* Bashkëpunimi i drejtpërdrejtë mes institucioneve të nivelit qendror, vendor për hartimin e planeve të veprimit si ekstrakte të dokumentit SKK 2019 – 2025 për zbatim sipas specifikave përkatëse. Në planet e veprimit do të parashtrohet qartë angazhimi i të gjithë aktorëve, që kanë në fushë veprimtarie direkt apo indirekt sektorin e artit dhe kulturës, për organizimin dhe mirëfunksionimin e fushës së kulturës në nivele të ndryshme përkitazi me turizmin kulturor, industrinë krijuese, digjitalizimin dhe promovimin të PAA e PAB, përmirësimit të sistemit statistikor.
* Hartimi i planit të menaxhimit të PAA dhe PAB, sipas specifikave të institucionit, që mbulohen të përcaktuara në nenin 46 të ligjit nr. 27/201839 për administrim në mënyrë direkte dhe indirekte, si risi që sjell Ligji i ri për Trashëgiminë Kulturore dhe Muzetë, synon ndryshimin në tërësi të qasjes së shoqërisë ndaj pasurive kulturore.

39 Planet e menaxhimit hartohen për:

1. qendrat historike;
2. zonat dhe parqet arkeologjike;
3. grupin e vlerave të paluajtshme kulturore të rëndësisë kombëtare;

ç) vlerat e vetme të paluajtshme kulturore me rëndësi kombëtare dmth jo për të gjitha monumentet e kulturës

 Fillimi i punës për hartimin e planit të menaxhimit për Parqet Arkeologjike Apoloni dhe Bylis është një domosdoshmëri dhe prioritet, i cili kërkon disa aktorë dhe bashkëpunëtor që kanë në fokus veprimtarin dhe territorin ku veprojnë këto dy parqe.

Masat për zhvillimin e kapaciteteve në fushën e kulturës dhe trashëgimisë kanë si qëllim ngritjen e kapaciteteve njerëzore dhe teknike, për t‟iu përgjigjur nevojave dhe kërkesave jo vetëm të zhvillimit të sektorit të kulturës, por edhe të trendeve bashkëkohore të tij:

* Hartimi i moduleve dhe programeve për kualifikim të vazhdueshëm për ZAKPA AB i angazhuar në fushën e trashëgimisë kulturore dhe fusha të ndërlidhura me të. Ndërtimi i programeve bëhet në bashkëpunim me institucionet vendore dhe të huaja, të specializuara.
* Kualifikime sistematike në fushën e të drejtës së autorit, zbatimi i Ligjit për Trashëgiminë Kulturore dhe Muzetë, trajnime për vlerësimin dhe tregtinë e veprave të artit dhe pasurive kulturore, trajnimin e nëpunësve të ZAKPA AB dhe profesionistëve të pavarur, puna e të cilëve lidhet direkt dhe/apo indirekt me sektorin e trashëgimisë kulturore.

Masat për vlerësimin, monitorimin dhe koordinimin e zbatimit të dokumentit strategjik:

* Bashkëveprimi për zbatimin e aktiviteteve, masave dhe plotësimin e objektivave të përcaktuara dhe të miratuara në këtë dokument,
* Përditësimi i planit të veprimit në vitin 2022 me masat dhe aktivitete e reja, sipas kërkesave dhe nevojave të lindura gjatë zbatimit të strategjisë,
* Raportime të punës së MK40 2019 – 2025, këshillit strategjik, takimeve me grupe të interesit, raporteve të vlerësimit, monitorimit dhe koordinimit të zbatimit të dokumentit strategjik, duke synuar rritjen e transparencës në fushëveprimin e ZAKPA AB.

Treguesit kryesorë dhe rezultatet e pritshme të objektivit të parë janë: masat mbrojtëse dhe zhvilluese të zbatuara në gjithë territorin, plane të veprimit dhe plane të menaxhimit të hartuara, staf i trajnuar, programe trajnimi të hartuara, si dhe raportime për zbatimin e dokumentit strategjik.

40Ministrisë së Kulturës

**5. Qëllimi Zhvillimor 2- Ruajtja dhe mbrojtja e trashëgimisë materiale kulturore**

5.1. Objektivi specifik 2 – Restaurimin dhe konsolidimin e monumenteve të trashëgimisë arkitektonike dhe peizazhit përmes rritjes së numrit të monumenteve të rehabilituara

Me synim kryesor ruajtjen dhe mbrojtjen e integruar të tërësisë së vlerave të trashëgimisë kulturore të ZAKPA AB, si dëshmi e vlerave të trashëguara nga e kaluara, si shprehi e identitetit kombëtar dhe si pasuri e traditës kolektive, dokumenti strategjik përcakton paketën e projekteve për restaurimin, ruajtjen dhe konservimin e objekteve- monument kulture, bazuar në programet dhe prioritetet institucionale. Monumentet në risk, kthimi i vlerës së investuar, zhvillimi i zonës administrative, ku ndodhen parqet arkeologjike, nëpërmjet turizmit, krijimit të pikave fokale për bizneset e reja artizanale, punësimit, etj., janë disa nga kriteret në bazë të cilave përcaktohen prioritetet e restaurimeve të monumenteve. Kjo masë përfshinë edhe aktivitetet e planifikuara në Strategjinë Kombëtare të Zhvillimit të Qëndrueshëm të Turizmit 2019-202341, përmes aktiviteteve që përkojnë me turizmin kulturor, përmirësimit të infrastrukturës së parqeve dhe sinjalistikës në destinacionet e trashëgimisë kulturore ( Parqet Arkeologjike Apoloni dhe Bylis). Masat dhe aktivitetet e planifikuara në këtë objektivë parasheh bashkëpunimin e ngushtë me të gjithë grupet e interesit, për të siguruar zhvillimin e itinerareve historike kulturore42, të rrugëve kulturore të Këshillit të Evropës në të cilat Shqipëria bën pjesë, angazhim për pjesëmarrjen në rrugët tjera kulturore që përshkojnë rajonin ose në iniciativa të tjera rajonale që synojnë krijimin e rrugëve të reja kulturore ( Siç është ajo e siteve të mëdha të Francës apo binjakëzimet).

Dokumenti strategjik përcakton disa mekanizma për krijimin e kushteve për Mbrojtjen e territoreve dhe bashkëpunimeve frytëdhënëse. Inventarizimi, katalogimi, digjitalizimi dhe monitorimi i lëvizjeve të pasurive kulturore të luajtshme apo të paluajtshme do të shërbejnë jo vetëm për regjistrimin dhe digjitalizimin e fondeve të MAA dhe PAA, PAB, por edhe për rregullimin e regjimit të qarkullimit të pasurive kulturore në ekspozita të tjera apo koleksione të muzeve të tjerë. Me qëllim përmbushjen e standardeve të caktuara të cilësisë, edukimit, sigurisë, ruajtjes dhe mbrojtjes së vlerave kulturore, në përputhje me kuadrin ligjor dokumenti strategjik parasheh

41 sipas VKM-së nr. 413, dt. 19.06.2019

42 Rruga e Besimit, Rruga e Kujtesës, Via Egnatia, Via Dinarica, Rruga e Verës dhe Ullirit, Rruga e Perandorëve Romakë dhe Rruga e „Yjeve të Kuqe.‟

vlerësimin financiar të fondeve muzeore si dhe akreditimin e institucioneve muzeore kombëtare.

Treguesit kryesorë dhe rezultatet e pritshme të qëllimit të dytë politik janë: monumentet e trashëgimisë kulturore të PAA, PAB si dhe peisazhit historik të jenë të restauruara dhe mirëmbajtura, rritja e vizitueshmërisë së publikut shqiptarë dhe të huaj në MAA dhe parqeve arkeologjike në funksion të turizmit kulturor, numri i objekteve të regjistruara në Regjistrin Kombëtar të Pasurive Kulturore, realizimin e akreditimit të MAA.

**6. Qëllimi zhvillimor 3**- **Nxitja dhe përfaqësimi i vlerave të trashëgimisë materiale shqiptare në aktivitete të rëndësishme ndërkombëtare dhe prezantimi i praktikave më të mira**

6.1. Objektivi specifik 3– Promovimi i vlerave të trashëgimisë kulturore

Ky objektiv përcakton masat dhe aktivitetet specifike për promovimin dhe ndërkombëtarizimin e vlerave të artit dhe trashëgimisë kulturore të PAA, PAB dhe MAA në vend dhe në botë. Me anë të këtij objektivi synohet rigjallërimi i potencialit të madh, që përbën trashëgimia kulturore materiale duke ndihmuar kështu për promovimin dhe respektit për diversitetin kulturor dhe të krijimtarisë tradicionale njerëzore që përfaqësohet në Shqipëri nga këto dy parqe arkeologjike.

Masat përfshijnë organizimin e aktiviteteve të përvitshme, ekzistuese dhe të reja, brenda dhe jashtë vendit me synim ruajtjen, promovimin e vlerave të trashëgimisë kulturore si dhe rritjen e ndërgjegjësimit të publikut dhe komuniteteve për potencialet reale që përbën dhe paraqet kjo trashëgimi e përfaqësuar nga ZAKPA AB. Këto masa zbatohen në bashkëpunim të drejtpërdrejtë me Ministrin e Shtetit për Diasporën, Agjencinë Kombëtare të Diasporës43 si dhe Ministrinë për Evropën dhe Punët e Jashtme si edhe ambasadat e shteteve të ndryshme në Tiranë.

Me qëllim ndërkombëtarizimin e vlerave të artit, trashëgimisë kulturore do të sigurohet vazhdimësia e bashkëpunimeve me aktorë të rëndësishëm si misionet e arkeologëve, binjakëzimet me parqet e huaja si dhe organizimi i aktiviteteve ndërkombëtare në vend. Këto aktivitete përveç që promovojnë kulturën shqiptare përmes shfrytëzimit të burimeve tjera, kontribuojnë në rritjen e të ardhurave ekonomike jo vetëm të parqeve arkeologjike por edhe të bizneseve të vogla dhe të mesme.

Me pjesëmarrje në programet ndërkombëtare për financim synohet thithja e fondeve për projekte kulturore për zbatim nga institucionet kulturore publike dhe operatorët e pavarur.

43Përqasja me Strategjinë Kombëtare të Diasporës në zbatimin e masave nr. 2, 6, 35, 45 dhe 56, ku Ministria e Kulturës është institucion përgjegjës për zbatim.

Për ruajtjen dhe promovimin e trashëgimisë kulturore në ZAKPA AB, duhet edhe mbështetja financiare e aktiviteteve të ndryshme kulturore dhe studimore të kësaj trashëgimie me synim mbrojtjen që synojnë asimilimin e kulturës dhe të identitetit të tyre. Ky aktivitet do të realizohet në bashkëpunim të ngushtë me institucionet arsimore publike dhe private si edhe OJF të ndryshme.

Kjo do të realizohet praktikisht nëpërmjet programit "Edukimi përmes kulturës" e cila parashikon dhe krijon kushtet e nevojshme për ruajtjen, promovimin, mbrojtjen, katalogimin e digjitalizimin për ruajtjen dhe zhvillimin e kulturës si vlerë dhe pjesë të trashëgimisë kulturore kombëtare.

Treguesit kryesorë dhe rezultatet e pritshme të qëllimit të tretë zhvillimor janë: numri i aktiviteteve të trashëgimisë kulturore materiale të organizuara në PAA, PAB dhe MAA si dhe jashtë parqeve, numri i hulumtimeve dhe publikimeve për trashëgiminë kulturore, numri i trajnimeve me qëllim rruajtjen e artizaneve dhe zejeve në risk, numri i pjesëmarrjeve në aktivitete kombëtare dhe numri i aktiviteteve ndërkombëtare të organizuara në vend, si dhe numri i projekteve pjesëmarrëse në programet ndërkombëtare të financimit.

45Lista përfaqësuese të UNESCO-s: 1. World Heritage List, 2. The Representative list of the Intangible Cultural Heritage of Humanity, 3. The Register of Best Safeguarding Practices, 4. Memory of the World Register dhe 5.Tentative List of Albania

**7. Qëllimi zhvillimor 4 - Mbështetje e krijimtarisë së artistëve dhe shtimi i veprimtarive kulturore dhe artistike në territorin e ZAKPA AB.**

7.1. Objektivi specifik 4 **–** Rritja e interesit të publikut ndaj aktiviteteve kulturore në

 ZAKPA AB përmes përmirësimit të cilësisë së shërbimeve, produkteve si dhe

 cilësisë artistike.

Ky objektiv parashikon rritjen e programeve dhe aktiviteteve kulturore e artistike në territoret e parqeve arkeologjike Apoloni dhe Bylis, të cilat synojnë të plotësojnë dhe përditësojnë programet e kulturës me produkte dhe shërbime të reja. Ngritja e këtyre programeve mbështetet jo vetëm në nevojën e krijimit të produkteve dhe shërbimeve bashkëkohore, por edhe te kërkesat e grupeve të ndryshme të interesit ( artist, organizata, bashki, institucione dhe individ).

Hartimi i projekt ideve për ngritjen e programeve të artit dhe trashëgimisë, si dhe aktiviteteve kulturore-edukative. Projektet si ‘’Muzeu në Valixhe’’, ‘’ Ekspozita fotografike’’, ‘’ Ekspo Konkurse’’ ‘’ JAZZ Fest Apolo’’ ‘’ BylisFonia’’ etj janë ato që japin ngjyra të reja dhe bashkëkohore këtyre territoreve.

Politikat e reformimit infrastrukturor të ZAKPA AB përmes investimit në modernizimin cilësor dhe teknologjik i godinave ekzistuese kanë për qëllim jo vetëm rritjen e cilësisë së produkteve dhe shërbimeve që ofrojmë, por edhe një menaxhim me të mirë të tyre nëpërmjet rritjes së të ardhurave. Me synim vazhdimësinë e trendit pozitiv në rritjen e cilësisë së produktit kulturor dhe arkëtimeve financiare do të hartohen dhe zbatohen paketa të ndryshme të shërbimeve dhe produkteve kulturore.

Zhvillimi i qëndrueshëm i programit të kulturës synohet përmes mbështetjes së krijuesve dhe veprimtarive kulturore dhe artistike me anë të programeve stimuluese, instrumenteve lehtësuese.

Treguesit kryesor dhe rezultatet e pritshme të qëllimit të katërt zhvillimor janë: krijimi i programeve të reja, rikonceptimi i godinave, rritja e kapacitetit krijues, numri i aktiviteteve të artit dhe trashëgimisë kulturore në përgjithësi dhe aktiviteteve për promovimin dhe mbrojtjen e traditave, kulturës dhe identitetit kulturor të pakicave kombëtare në veçanti, si dhe digjitalizimi i shërbimeve dhe produkteve kulturore.

**8. Qëllimi zhvillimor 5** - **Hartimi dhe zbatimi i një programi arsimore përmes institucioneve të artit dhe trashëgimisë kulturore dhe sistemit parauniversitar.**

8.1. Objektivi specifik 5**–**Edukimi Përmes Kulturës

Programi Edukimi Përmes Kulturës i zbatuar nga ZAKPA AB në bashkëpunim të ngushtë me institucionet arsimore ka rezultuar të jetë mjaft i suksesshëm në nxitjen e nxënësve të sistemit parauniversitar për përfshirje në aktivitete edukuese në institucione kulturore dhe jashtë tyre. Programi synon që institucionet arsimore dhe ZAKPA AB të ndihmojnë brezin e ri që të zhvillojë vetëbesimin, si individë dhe anëtarë të grupeve të ndryshme brenda shoqërisë; të inkurajoj ata për të zhvilluar një gamë të gjerë të aftësive dhe interesave të tyre; të identifikoj dhe nxis potencialin e tyre si dhe të zhvilloj kreativitetin e tyre. Ai gjithashtu synon njohjen e vlerave të trashëgimisë materiale dhe jomateriale të vendit nëpërmjet projekteve të ndryshme brenda programit.

 Problematika e identifikuar gjatë zbatimit disavjeçar të programit është vështirësia për të qenë prezent në sit i nxënësve/fëmijëve apo qytetarëve gjatë aktiviteteve kryesisht nga zonat urbane të vendit, e veçanërisht nga qyteti i Fierit apo edhe zonat rurale përreth tij.

Përmes këtij objektivi synohet shtrirja e programit të edukimit në tërë vendin duke filluar nga projektet ekzistuese të suksesshme, të cilat në bashkëpunim me nivelin vendor dhe institucionet e tyre të varësisë mund të realizohen në qytetet e tjera, por gjithashtu theksi do të vihet në hartimin e projekteve të reja sipas specifikave të identifikuara.

Programi i edukimit do të zgjerohet edhe me aktivitetet të reja përveç ‘’ Ciceroni i Vogël’’, ‘’ Trajnimi Ciceron apo Pasqyrë’’, ‘’ Një ditë në muze si përgjegjës’’, ‘’ Arkeologu i Vogël’’, ‘’ Fustanella’’, ‘’ Skicojmë një monument’’ etj te operatorët e pavarur përmes bashkëpunimit me qëllim pjesëmarrjen e gjerë të të rinjve në vendet ku institucionet kulturore vendore dhe qendrore e kanë të vështirë të shtrijnë veprimtarinë e tyre.

Integrimi i personave me aftësi të kufizuar dhe pakicave kombëtare përmes programit Edukimi Përmes Kulturës është një nga masat e ndërmarra por do të zbatohet jo vetëm përmes projekteve ekzistuese, por edhe nëpërmjet projekteve të hartuara enkas për qasjen sipas nevojave të komuniteteve. Në përmbajtje programi parashikon dhe krijon kushtet e nevojshme për ruajtjen, promovimin, mbrojtjen dhe zhvillimin e kulturës e të identitetit të personave që u përkasin pakicave kombëtare si pasuri, vlerë dhe pjesë të trashëgimisë kulturore kombëtare.

Përgatitja dhe publikimi i raporteve të monitorimit dhe vlerësimit do të ndikojë në vazhdimësi në përmirësimin dhe përditësimin e projekteve të programit të edukimit duke iu përshtatur kushteve në terren ( PAA, PAB), si dhe rrethanave në të cilat zhvillohen.

Treguesit kryesor dhe rezultatet e pritshme të qëllimit të pestë zhvillimor janë: rritja e numrit projekteve të edukimit në kuadër të ZAKPA AB në nivelin vendor dhe rajonal, shtrirja më e mirë gjeografike e programit në territor, rritja e numrit të pjesëmarrësve në programet e edukimit dhe kryerja e raporteve të monitorimit dhe vlerësimit në kuadër të programit.

**Pjesa III: ZBATIMI, PËRGJEGJËSIA E INSTITUCIONEVE, LLOGARIDHËNIA, RAPORTIMI DHE MONITORIMI**

Strategjia e ZAKPA AB për 2019 – 2025 ka për qëllim përqendrimin e

vëmendjes qeverisë dhe Ministrisë së Kulturës tek parqet arkeologjike Apoloni dhe Bylis( dz nga parqet kryesore në vend), përmes transformimit të PAA dhe PAB si faktorë të rëndësishëm në turizmin e trashëgimisë kulturore dhe për të luajtur rol me rëndësi në zhvillimin ekonomik dhe social të këtyre parqeve dhe komuniteteve ku shtrihen. Përmes politikave kulturore, ndërsektoriale dhe veprimeve të drejtpërdrejta **në ngritjen/shtimin** e kapaciteteve njerëzore të sektorit të trashëgimisë kulturore( Apoloni dhe Bylis) do të synohet krijimi i kushteve të favorshme për rritjen e kapaciteteve pritëse dhe shërbyese për sektorin trashëgimi kulturore dhe kreativ, si dhe inkurajimi i investimeve private në parqe, aktivitete kulturore, trashëgimi kulturore dhe industri kreative.

Parashikimet e PBA 2020-2022 për ZAKPA AB janë të paraqitura në tabelën

1. Për të arritur maksimumin e planifikimit strategjik do tu jepet përparësi objektivave dhe politikave që kanë si rezultat pavarësinë dhe fuqizimin e ZAKPA AB(operatorët e pavarur dhe bizneset private) nga buxheti shtetëror, si dhe gjenerimin e të ardhurave që ndikojnë në qëndrueshmërinë institucionale dhe rrisin buxhetin e ZAKPA AB.

|  |  |  |  |
| --- | --- | --- | --- |
| **VITI** |  **SHUMA** | **Si % e të ardhurave e totalit** | **Si % e të ardhurave që përdoren, PBB** |
| 2020 |  27 484 000  | 32% | 62% |
| 2021 |  27 484 000  | 32% | 59,4% |
| 2022 |  27 484 000  | 32% | 57% |
| **TOTAL** |  **82 452 000**  |   |   |

 Tabela 7- Parashikimet e PBA 2020-2022

Për realizimin e masave dhe objektivave të paraqitura në këtë dokument përveç buxhetit të ZAKPA AB janë parashikuar jo vetëm financimet nga buxheti i shtetit por dhe të ardhurat e institucionit, veprimtaria e të cilave ndikon direkt në veprimtarinë e institucionit. Këtu nuk janë përfshirë financimet nga Bashkimi Evropian dhe donatorët e ndryshëm.

Institucionet e paraqitura në tabelën 9 kanë veprimtari dhe buxhete të cilat direkt apo indirekt ndikojnë në sektorin e kulturës.

|  |  |
| --- | --- |
| Institucioni | Programi buxhetor |
| Ministria e KulturësMinistria e Financave dhe Ekonomisë | * Mbështetja për Zhvillimin e Politikave Zhvillimore dhe Ekonomike
* Mbështetja për Mbikëqyrjen e Tregut, Infrastrukturën e Cilësinë dhe Pronësinë Intelektuale.
* Trajnimet profesionale
* Tregu i Punës
* Të drejtën e autorit
 |
| Ministria e Turizmitdhe Mjedisit | - Zhvillimi i Turizmit në territor |
| Ministria e Arsimit, Sportit dhe Rinisë | * Arsimi Baze (përfshirë parashkollorin)
* Arsimi i Mesëm (i përgjithshëm)
* Arsimi Universitar
* Aktivitetet e ndërthurura
 |
| Ministria për Evropëndhe Punët e Jashtme | - Mbështetja e aktiviteteve dhe bashkëpunimeve jashtë vendit dhe përfshirja e mekanizmave dhe veprimtarive në zhvillimet brenda vendit |
| Ministria e Bujqësisëdhe Zhvillimit Rural | - Zhvillimi Rural dhe impakti në territoret ku ndodhen parqet arkeologjike |
| Bashkitë | - Arti, Kultura, Sporti ,Infrastruktura rurale dhe urbane |
| Agjencia e Kombëtare e Diasporës | - Krijimi i një kuadri të plotë të politikëbërjes për diasporën, krijimi i instrumenteve të dobishëm në ndihmë të qeverisë dhe aktorëve të tjerë për të fuqizuar bashkëpunimin me diasporën dhe migracionin eligjshëm |

Tabela 9. Institucionet me ndikim të drejtpërdrejtë apo indirekt në sektorin e kulturës

# Metodologjia e përllogaritjes të aktiviteteve të Planit të Veprimit

Shpenzimet e nevojshme për zbatimin e Planit të Veprimit janë llogaritur duke përllogaritur individualisht çdo aktivitet. Për llogaritjen fillestare të shpenzimeve për aktivitetet kryesore është vepruar si më poshtë:

* Llogaritja e shpenzimeve për burime njerëzore bazohet në kohën e parashikuar për realizimin e veprimtarive dhe një pagë mesatare ditore të një kategorie të caktuar të specialistëve.
* Llogaritja e shpenzimeve për shërbimet është bërë duke mbajtur parasysh kostot e shërbimeve të institucionit, bazuar në standardet e miratuara.
* Llogaritja e shpenzimeve për “aktiviteteve specifike” ose i ndërmarjeve specifike të ngjashme u bazua kryesisht në natyrën e aktiviteteve dhe kostot që ofron tregu për shërbime të tilla.
* Llogaritja e shpenzimeve për trajnime është bazuar kosto e trajnimit për një person. Si kosto për njësi janë përdorur kostot e ASPA-së dhe/ose kostot e aplikuara për trajnime të ngjashme në të shkuarën.

Për atë pjesë të aktiviteteve ku informacioni nuk është i plotë është ndjekur metoda e vlerësimit për analogji, d.m.th. janë marrë në konsideratë shpenzimet e bëra për aktivitete ose produkte të ngjashme në PBA.